L'exposició 'En el jardín', de Miguel Pla, s'ha inaugurat hui a la Casa Municipal de Cultura
09 de febrer 2022

![](/media/clxffs5l/c_jard1.jpg?width=850&height=566.9886363636364)

La inauguració de l'exposició _En el jardín_, del fotògraf Miguel Pla, ha tingut lloc esta vesprada a la Casa Municipal de Cultura del Port de Sagunt. Esta mostra, que romandrà a Sagunt fins al divendres, 4 de març, està organitzada pel departament de Cultura de l'Ajuntament de Sagunt. L'exposició és d'entrada lliure, en horari de dilluns a divendres, de 10 a 13 hores i de 16 a 21 hores.

Quan mirem el treball que realitza Miguel Pla, podem sentir-nos immersos en un món inquietant, increïble, incomprensible al principi, on nines i ninots cobren vida, podem qüestionar-nos moltes idees. Què estan fent? Per què té eixe objecte a la mà?, però només ells ho saben... Nosaltres som privilegiats en poder veure eixe món secret, un món que només els ninots saben que existix. És només gràcies al fotògraf que podem observar-los, perquè és en eixe precís moment quan són fotografiats, quan els veiem, perquè solament cobren vida sota el seu obturador màgic. Després del dispar, eixe món desapareix i les nines tornen a ser nines.

A través de la seua obra, Miguel Pla ens fa reflexionar sobre este món abstracte, quasi surrealista. Podem sentir el pes d'un món atemporal, quasi victorià amb eixos colors sépia envellits. Per això totes les seues fotos tenen eixe encant de realisme màgic pertorbador alhora. Perquè, qui sap si sota el seu prisma ens està introduint en un món al qual pertanyem i no pertanyem alhora.

![](/media/1lgli2ad/c_jar3.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-exposicio-en-el-jardin-de-miguel-pla-s-ha-inaugurat-hui-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-en-el-jardin-de-miguel-pla-s-ha-inaugurat-hui-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-en-el-jardin-de-miguel-pla-s-ha-inaugurat-hui-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/l-exposicio-en-el-jardin-de-miguel-pla-s-ha-inaugurat-hui-a-la-casa-municipal-de-cultura/)